ΓΡΑΠΤΗ ΕΡΩΤΗΣΗ E-3512/02

υποβολή: Herman Vermeer (ELDR) προς την Επιτροπή

(10 Δεκεμβρίου 2002)

Θέμα: Πρόβλημα αμοιβαίας αναγνώρισης στο λιμάνι της Αμβέρσας, σχετικά με βίζα που έχει χορηγήσει κράτος μέλος της Σένγκεν

Από 1ης Οκτωβρίου 2002, έχει διευρυνθεί στην Αμβέρσα ο κατάλογος Vision. Οι εθνικότητες που περιλαμβάνονται στον εν λόγω κατάλογο οφείλουν να δηλώνουν την άφιξή τους μέσω του εντύπου STVZ. Οι εθνικότητες αυτές δεν μπορούν να ταξιδέψουν περαιτέρω σε ένα από τα κράτη της Σένγκεν. Μπορούν βεβαίως να επιστρέψουν από το Βέλγιο στη χώρα καταγωγής τους ή να απελαθούν προς χώρες που δεν ανήκουν στη Σένγκεν, όπως είναι λόγου χάριν η Αγγλία και η Ελβετία. Ο κανόνας αυτός ισχύει και αντιστρόφως. Τα πληρώματα των πλοίων, η εθνικότητα των οποίων περιλαμβάνεται στον κατάλογο Vision και επιθυμούν να εισέλθουν στο Βέλγιο μέσω Άμστερνταμ (Schiphol), Φρανκφούρτης ή Παρισίων, προκειμένου να επιβιβασθούν στο πλοίο τους που βρίσκεται σε βελγικό λιμάνι, παρεμποδίζονται στα βελγικά σύνορα. Ως εκ τούτου, αναγκάζονται είτε να μεταβούν απευθείας στο Βέλγιο είτε να περάσουν από χώρες που δεν ανήκουν στη Σένγκεν, όπως η Ελβετία και η Αγγλία. Η συνέπεια της εν λόγωποχρεωτικής καταχώρησης είναι ότι η βελγική αστυνομία των συνόρων δεν αναγνωρίζει τη βίζα που έχει χορηγήσει ένα άλλο κράτος μέλος της Σένγκεν. Πιστεύω ότι το κράτος αυτό παραβιάζει τις συμφωνίες που έχουν συναφθεί από τις χώρες της Σένγκεν.

Μπορεί να αναφέρει η Επιτροπή εάν, ως θεματοφύλακας της Συμφωνίας του Σένγκεν, είναι διατεθειμένη να διερευνήσει περαιτέρω τηνπόθεση και να δηλώσει α) κατά πόσο η κατάρτιση του καταλόγου Vision από τις βελγικές αρχές επιτρέπεται στα πλαίσια της Συμφωνίας του Σένγκεν, β) σε ποια κριτήρια βασίζονται οι βελγικές αρχές προκειμένου να περιλάβουν ορισμένες χώρες στον κατάλογο αυτό· Πώς δικαιολογείται το να μπορούν οι εν λόγω εθνικότητες να εισέρχονται στο Βέλγιο απευθείας ή μέσω χωρών που δεν ανήκουν στη Σένγκεν· Μήπως η διεύρυνση του καταλόγου Vision αποτελεί κεκαλυμμένο μέτρο ενίσχυσης του εθνικού αεροδρομίου των Βρυξελλών· Είναι σε θέση η Επιτροπή να παράσχει διευκρινίσεις επ' αυτού·

Απάντηση του κ. Vitorino εξ ονόματος της Επιτροπής

(30 Ιανουαρίου 2003)

Η Επιτροπή οφείλει κατ'αρχήν ναπενθυμίσει ότι το Vision είναι δίκτυο ανταλλαγής πληροφοριών και όχι βάση δεδομένων που μπορεί να αποθηκεύειφιστάμενες πληροφορίες. Όταν το Αξιότιμο Μέλος ομιλεί για κατάλογο Vision, αναφέρεται πιθανόν στην ανταλλαγή πληροφοριών μεταξύ των κρατών που εφαρμόζουν το κεκτημένο του Σένγκεν έναντι τρίτων χωρών πουπόκεινται σε προηγούμενη διαβούλευση δυνάμει του παραρτήματος 5Β της κοινής προξενικής εγκυκλίου.

Η Επιτροπήπενθυμίζει στο Αξιότιμο Μέλος ότι οι διαδικασίες και οι όροι χορήγησης ενιαίων θεωρήσεων Σένγκεν θεσπίζονται από την κοινή προξενική εγκύκλιο, που απευθύνεται στις διπλωματικές αποστολές και τις προξενικέςπηρεσίες των κρατών Σένγκεν(1).

Η κοινή προξενική εγκύκλιος ορίζει ότι, σε ορισμένες περιπτώσεις, οι αιτήσεις για θεώρηση Σένγκεν πρέπει ναποβληθούν προηγουμένως για διαβούλευση στις κεντρικές αρχές ενός ή περισσότερων κρατών Σένγκεν και περιγράφουν τις διαδικασίες που πρέπει να ακολουθηθούν σε ανάλογη περίπτωση. Επομένως κάθε κράτος Σένγκεν αποφασίζει αυτόνομα σε ποιες περιπτώσεις πρέπει η κεντρική αρχή κάποιου άλλου κράτους Σένγκεν να συμβουλευτεί τη δική του κεντρική αρχή πριν χορηγήσει μία ενιαία θεώρηση Σένγκεν. Οι σχετικές πληροφορίες περιλαμβάνονται σε παράρτημα της κοινής προξενικής εγκυκλίου με την ένδειξη εμπιστευτικό. Κάθε κράτος μπορεί να τροποποιήσει το παράρτημα κοινοποιώντας τις προτεινόμενες αλλαγές στη Γενική Γραμματεία του Συμβουλίου Υπουργών, και αφού πρώταποβάλει πρόταση τροπολογίας στα άλλα κράτη Σένγκεν ώστε να τους δοθεί η δυνατότητα ναποβάλουν τις παρατηρήσεις τους επί των προτεινόμενων τροποποιήσεων. Οι τροποποιήσεις αρχίζουν να ισχύουν από την ημέρα που η Γενική Γραμματεία θα τις κοινοποιήσει στα μέλη του Συμβουλίου Υπουργών και την Επιτροπή.

Θα πρέπει ναπάρξει διάκριση μεταξύ των εκ των προτέρων διαβουλεύσεων των κεντρικών αρχών που προαναφέρθηκαν και της χρησιμοποίησης της βάσης δεδομένων που έχει καταρτιστεί από το Σύστημα Πληροφοριών Σένγκεν (SIS). Κάθε προξενικήπηρεσία στην οποίαποβάλλεται αίτηση θεώρησης πρέπει συνεπώς να συμβουλευτεί το SIS για να διαπιστώσει εάν ο αιτών περιλαμβάνεται στον κατάλογο των προσώπων στα οποία απαγορεύεται η είσοδος, σύμφωνα με το άρθρο 96 της σύμβασης Σένγκεν. Εάνπάρχει πράγματι προειδοποίηση μέσα στο SIS, δεν είναι δυνατή η χορήγηση ενιαίας θεώρησης στο συγκεκριμένο άτομο. Σε εξαιρετικές περιπτώσεις, ένα κράτος Σένγκεν, μπορεί, ωστόσο, να χορηγήσει θεώρηση που ισχύει μόνον εντός του εδάφους του (VTL).

Όσον αφορά τη διαδικασία χορήγησης θεώρησης στα σύνορα, πρόκειται για μία έκτακτη διαδικασία που περιορίζεται σε ειδικές και δεόντως αιτιολογημένες περιπτώσεις. Όσον αφορά τα πληρώματα πλοίων, προβλέπεται κάποια διευκόλυνση για την κατηγορία αυτή (βλ. απόφαση της εκτελεστικής επιτροπής της 19ης Δεκεμβρίου 1996 σχετικά με την έκδοση θεωρήσεων στα σύνορα σε διερχόμενους ναυτικούς [SCH/Com-ex (96) 27])(2). Σύμφωνα με την απόφαση αυτή, η θεώρηση στα σύνορα μπορεί να χορηγηθεί στους ναυτικούς οι οποίοι, ελλείψει χρόνου για σοβαρούς λόγους, εμφανίζονται στα εξωτερικά σύνορα χωρίς να είναι εφοδιασμένοι με θεώρηση εισόδου, με την προϋπόθεση ότι πληρούν τους λοιπούς όρους εισόδου και δεν ανήκουν στην κατηγορία αλλοδαπών στους οποίους δεν μπορεί να χορηγηθεί θεώρηση χωρίς προηγούμενη διαβούλευση, όπως αναφέρεται στο παράρτημα 5Β της κοινοτικής προξενικής εγκυκλίου. Η χορηγούμενη θεώρηση πρέπει να είναι θεώρηση διέλευσης διάρκειας το πολύ πέντε ημερών και πρέπει να αναφέρει ότι πρόκειται για ναυτικό.

Οι ναυτικοί που χρειάζονται θεώρηση και που ανήκουν στην κατηγορία αλλοδαπών στους οποίους δεν μπορεί να χορηγηθεί θεώρηση χωρίς προηγούμενη διαβούλευση, όπως αναφέρεται στο παράρτημα 5Β της κοινής προξενικής εγκυκλίου μπορούν, σύμφωνα με την απόφαση της εκτελεστικής επιτροπής της 26ης Απριλίου 1994 (SCH/Com-ex (94) 2)(3) να λάβουν θεώρηση η ισχύς της οποίας περιορίζεται στο έδαφος του κράτους που την έχει εκδώσει.

Για να είναι σε θέση να κρίνει τις λεπτομέρειες όσον αφορά τη χορήγηση θεωρήσεων στο Βέλγιο στους διερχόμενους ναυτικούς και την άδεια εισόδου στην επικράτεια διερχόμενων ναυτικών που διαθέτουν ενιαίες θεωρήσεις Σένγκεν χορηγηθείσες από άλλο κράτος Σένγκεν, η Επιτροπή θα προβεί στις απαραίτητες επαφές για να λάβει όλες τις σχετικές διευκρινίσεις.

(1) ΕΕ L 239 της 22.9.2000.

(2) ΕΕ L 239 της 22.9.2000.

(3) ΕΕ L 239 της 22.9.2000.